ᱥᱟᱵᱽᱱᱩᱨ

ᱥᱟᱵᱽᱱᱩᱨ (ᱡᱟᱱᱟᱢ: ᱑᱗ ᱰᱤᱥᱮᱹᱢᱵᱚᱨ ᱑᱙᱗᱙) ᱫᱚ ᱵᱟᱝᱞᱟᱫᱮᱹᱥ ᱨᱮᱱᱟᱜ ᱥᱤᱱᱮᱹᱢᱟ ᱡᱚᱜᱚᱛ ᱨᱮᱱ ᱢᱤᱫᱴᱮᱱ ᱧᱩᱛᱩᱢᱟᱱ ᱠᱷᱮᱞᱚᱰᱤᱭᱟᱹ ᱠᱟᱱᱟᱭ᱾ ᱒᱐᱐᱕ ᱥᱮᱨᱢᱟ ᱨᱮ ᱥᱟᱵᱽᱱᱩᱨ ᱫᱩᱭ ᱱᱚᱭᱚᱱᱮᱨ ᱟᱞᱳ ᱥᱤᱱᱮᱹᱢᱟ ᱞᱟᱹᱜᱤᱛ ᱡᱟᱛᱤᱭᱳ ᱪᱚᱞᱚᱪᱤᱛᱨᱚ ᱯᱩᱥᱨᱳᱥᱠᱟᱨᱮ ᱧᱟᱢ ᱞᱮᱫᱟ᱾ ᱢᱮᱹᱨᱤᱞ ᱯᱨᱚᱛᱷᱚᱢ ᱟᱞᱳ ᱛᱟᱨᱚᱠᱟ ᱡᱳᱨᱤᱯ ᱨᱮᱦᱚᱸ ᱥᱟᱵᱽᱱᱩᱨ ᱜᱮᱞ ᱵᱟᱨ ᱯᱩᱨᱳᱥᱠᱟᱨᱮ ᱧᱟᱢ ᱟᱠᱟᱫᱟ᱾ ᱟᱡᱟᱜ ᱟᱵᱷᱤᱱᱚᱭ ᱥᱤᱱᱮᱹᱢᱟ ᱵᱷᱤᱛᱨᱤᱨᱮ ᱵᱩᱠ ᱵᱷᱚᱨᱟ ᱵᱷᱟᱞᱚᱵᱟᱥᱟ (᱑᱙᱙᱘), ᱵᱤᱭᱮᱹᱨ ᱯᱷᱩᱞ (᱑᱙᱙᱙), ᱮᱹ ᱵᱟᱸᱫᱷᱚᱱ ᱡᱟᱵᱮ ᱱᱟ ᱪᱷᱤᱲᱮ (᱒᱐᱐᱐), ᱥᱳᱥᱩᱨᱵᱟᱲᱤ ᱡᱤᱱᱫᱟᱵᱟᱫᱽ (᱒᱐᱐᱑), ᱥᱟᱢᱤ ᱤᱥᱛᱨᱤᱨ ᱡᱩᱫᱫᱷᱳ (᱒᱐᱐᱒), ᱯᱷᱩᱞᱮᱹᱨ ᱢᱚᱛᱚ ᱵᱳᱣ (᱒᱐᱐᱔), ᱢᱳᱞᱞᱟ ᱵᱟᱲᱤᱨ ᱵᱳᱣ (᱒᱐᱐᱕), ᱟᱢᱟᱨ ᱯᱨᱟᱱᱮᱨ ᱥᱟᱢᱤ (᱒᱐᱐᱗), ᱑ ᱴᱟᱠᱟᱨ ᱵᱳᱣ (᱒᱐᱐᱘), ᱵᱳᱞᱵᱳ ᱠᱚᱛᱷᱟ ᱵᱟᱥᱚᱨ ᱜᱷᱚᱨᱮ (᱒᱐᱐᱙) ᱱᱚᱣᱟᱠᱩ ᱥᱤᱱᱮᱹᱢᱟ ᱫᱚ ᱯᱩᱨᱚᱥᱠᱟᱨᱮ ᱧᱟᱢ ᱟᱠᱟᱫᱟ᱾

 ᱮᱛᱦᱚᱵ ᱡᱤᱭᱚᱱ 
ᱥᱟᱵᱽᱱᱩᱨ ᱫᱚ ᱑᱙᱗᱙ ᱥᱮᱨᱢᱟ ᱨᱮᱱᱟᱜ ᱑᱗ ᱰᱤᱥᱮᱹᱢᱵᱚᱨ ᱡᱚᱥᱳᱨ ᱡᱮᱞᱟ ᱨᱮᱱᱟᱜ ᱥᱟᱨᱥᱟ ᱩᱯᱳᱡᱮᱞᱟ ᱨᱮᱱᱟᱜ ᱱᱟᱵᱷᱟᱨᱚᱱ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱚᱲᱟᱜ ᱨᱮ ᱫᱚ ᱟᱡᱟᱜ ᱧᱩᱛᱩᱢ ᱫᱚ ᱠᱟᱡᱤ ᱥᱟᱨᱢᱤᱱ ᱱᱟᱦᱤᱫᱽ ᱱᱩᱯᱩᱨ᱾ ᱢᱟᱨᱟᱝ ᱥᱤᱱᱮᱹᱢᱟ ᱵᱮᱱᱟᱣᱤᱡ ᱮᱦᱛᱮᱥᱟᱢ ᱩᱱᱤᱭᱟᱜ ᱧᱩᱛᱩᱢ ᱥᱟᱵᱽᱱᱩᱨ ᱮ ᱫᱚᱦᱚ ᱞᱮᱫᱟ᱾ ᱥᱟᱵᱽᱱᱩᱨ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱧᱤᱫᱟᱹ ᱨᱮᱱᱟᱜ ᱢᱟᱨᱥᱟᱞ᱾ ᱥᱟᱵᱽᱱᱩᱨ ᱨᱮᱱ ᱟᱡ ᱵᱟᱵᱟ ᱫᱚ ᱥᱟᱦᱡᱟᱦᱟᱱ ᱪᱳᱣᱫᱷᱩᱨᱤ᱾ ᱯᱮ ᱵᱚᱭᱦᱟ ᱵᱷᱤᱛᱨᱤᱨᱮ ᱥᱟᱵᱽᱱᱩᱨ ᱜᱮᱭ ᱢᱟᱨᱟᱝ ᱩᱛᱟᱹᱨᱤᱡ ᱠᱟᱱᱟᱭ᱾ ᱢᱤᱫ ᱠᱩᱲᱤ ᱵᱚᱭᱦᱟ ᱡᱷᱩᱢᱩᱨ ᱟᱨ ᱠᱚᱲᱟ ᱵᱚᱭᱦᱟ ᱛᱚᱢᱟᱞ ᱵᱟᱱᱟ ᱦᱚᱲᱜᱮ ᱟᱹᱠᱩ ᱨᱮᱱ ᱜᱷᱟᱸᱨᱚᱡᱽ ᱦᱚᱲ ᱥᱟᱶᱛᱮ ᱚᱥᱴᱨᱮᱹᱞᱤᱭᱟ ᱨᱮᱠᱚ ᱛᱟᱸᱦᱮᱸᱱᱟ᱾ 

 ᱠᱷᱮᱞᱚᱰ ᱡᱤᱭᱚᱱ 

 ᱑᱙᱙᱓-᱒᱐᱐᱐ 
ᱥᱟᱵᱽᱱᱩᱨ ᱟᱜ ᱯᱟᱟᱹᱦᱤᱞ ᱥᱤᱱᱮᱹᱢᱟ ᱪᱟᱸᱫᱱᱤ ᱨᱟᱛᱮ ᱑᱙᱙᱓ ᱥᱮᱨᱢᱟ ᱨᱮ ᱩᱰᱩᱠ ᱞᱮᱱᱟ᱾ ᱱᱚᱣᱟ ᱥᱤᱱᱮᱹᱢᱟ ᱨᱮᱱ ᱯᱚᱨᱤᱪᱟᱞᱚᱠ ᱫᱚᱭ ᱛᱟᱸᱦᱮᱸᱠᱟᱱᱟ ᱮᱦᱛᱮᱥᱟᱢ ᱟᱨ ᱱᱟᱭᱚᱠ ᱫᱚᱭ ᱛᱟᱸᱦᱮᱸᱠᱟᱱᱟ ᱥᱟᱵᱵᱤᱨ᱾ ᱱᱚᱣᱟ ᱥᱤᱱᱮᱹᱢᱟ ᱫᱚ ᱵᱮᱵᱥᱟ ᱨᱮ ᱵᱟᱭ ᱵᱷᱟᱜᱮ ᱫᱟᱲᱮᱣᱫᱟ᱾ ᱤᱱᱟᱹ ᱛᱟᱭᱚᱢ ᱥᱟᱞᱢᱟᱱ ᱥᱟᱦ ᱥᱟᱶᱛᱮ ᱑᱔ ᱜᱚᱴᱟᱝ ᱥᱤᱱᱮᱹᱢᱟᱭ ᱵᱮᱱᱟᱣ ᱠᱮᱫᱟ᱾ ᱡᱟᱹᱥᱛᱤ ᱵᱷᱟᱜᱽ ᱥᱤᱱᱮᱹᱢᱟ ᱜᱮ ᱵᱮᱵᱥᱟᱭᱤᱠ ᱵᱷᱟᱵᱮᱭ ᱞᱟᱵᱷ ᱞᱮᱫᱟ᱾ 

 ᱒᱐᱐᱐-᱒᱐᱐᱙ 
ᱠᱷᱮᱞᱚᱫᱤᱭᱟᱹ ᱡᱤᱭᱚᱱ ᱨᱮ ᱱᱚᱣᱟ ᱥᱮᱨᱢᱟ ᱵᱷᱤᱛᱨᱤᱨᱮᱜᱮ ᱥᱟᱵᱽᱱᱩᱨ ᱫᱚ ᱟᱭᱢᱟ ᱵᱷᱟᱜᱮ ᱵᱷᱟᱜᱮ ᱥᱤᱱᱮᱹᱢᱟ ᱨᱮᱭ ᱚᱵᱷᱤᱱᱚᱭ ᱠᱮᱫᱟ᱾ 

 ᱒᱐᱑᱐ ᱠᱷᱚᱱ 
᱒᱐᱑᱐ ᱛᱟᱭᱚᱢ ᱯᱚᱨ ᱫᱚ ᱥᱟᱵᱽᱱᱩᱨ ᱥᱤᱱᱮᱹᱢᱟ ᱨᱮ ᱠᱚᱢᱮ ᱧᱮᱞ ᱟᱠᱟᱱᱟ᱾ ᱢᱟᱛᱨᱚ ᱠᱟᱭᱮᱠᱴᱤ ᱥᱤᱱᱮᱹᱢᱟ ᱨᱮᱭ ᱚᱵᱷᱤᱱᱚᱭ ᱟᱠᱟᱫᱟ᱾ 

 ᱜᱷᱟᱸᱨᱚᱡᱽ ᱡᱤᱭᱚᱱ 
᱒᱐᱑᱑ᱥᱮᱨᱢᱟ ᱨᱮ ᱵᱮᱵᱥᱟᱭᱤ ᱚᱱᱤᱠ ᱢᱟᱦᱢᱩᱫᱽ ᱥᱟᱶᱛᱮ ᱢᱩᱫᱟᱹᱢ ᱵᱚᱫᱚᱞ ᱦᱩᱭᱮᱱ ᱛᱟᱭᱟ᱾ ᱤᱱᱟᱹ ᱛᱟᱭᱚᱢ ᱒᱐᱑᱒ ᱥᱮᱨᱢᱟ ᱨᱮᱱᱟᱜ ᱒᱘ ᱰᱤᱥᱮᱹᱢᱵᱚᱨ ᱠᱤᱱ ᱵᱟᱯᱞᱟᱭᱱᱟ᱾ ᱤᱱᱟᱹ ᱛᱟᱭᱚᱢ ᱚᱥᱴᱨᱮᱞᱤᱭᱟ ᱨᱮ ᱛᱟᱸᱦᱮᱸᱱᱮ ᱮᱦᱚᱵ ᱞᱮᱠᱷᱟᱱ ᱚᱸᱰᱮᱱᱟᱜ ᱱᱟᱜᱚᱨᱤᱠᱚᱛᱛᱚ ᱦᱚᱸᱭ ᱧᱟᱢ ᱠᱮᱫᱟ᱾ ᱒᱐᱑᱓ ᱥᱮᱨᱢᱟ ᱨᱮᱱᱟᱜ ᱒᱙ ᱰᱤᱥᱮᱹᱢᱵᱚᱨ ᱨᱮ ᱟᱡᱨᱮᱱ ᱯᱟᱹᱦᱤᱞ ᱠᱚᱲᱟ ᱜᱤᱫᱽᱨᱟᱹᱭ ᱦᱩᱭᱮᱱᱟ᱾ ᱩᱱᱤ ᱜᱤᱫᱽᱨᱟᱹᱣᱟ ᱧᱩᱛᱩᱢ ᱫᱚ ᱟᱭᱡᱟᱱ ᱱᱤᱦᱟᱱ᱾

 ᱟᱭᱟᱜ ᱥᱤᱱᱮᱢᱟ ᱨᱮᱱᱟᱜ ᱛᱟᱹᱞᱠᱟᱹ 

 ᱵᱟᱨᱦᱮ ᱡᱚᱱᱚᱲ 

ᱥᱟᱹᱠᱷᱭᱟᱹᱛ